गंगाजल से करना चाहिए भगवान विष्णु का अभिषेक, सूर्यास्त के बाद तुलसी के पास जलाएं दीपक
आज (बुधवार, 14 जून) आषाढ़ मास के कृष्ण पक्ष की एकादशी है। इसका नाम योगिनी एकादशी है। इस तिथि पर भगवान विष्णु की पूजा और व्रत करने की परंपरा है। yogini ekadashi on 14th June, significance of ekadashi vrat, yogini ekadashi story in hindi
आज (बुधवार, 14 जून) आषाढ़ मास के कृष्ण पक्ष की एकादशी है। इसका नाम योगिनी एकादशी है। इस तिथि पर भगवान विष्णु की पूजा और व्रत करने की परंपरा है। मान्यता है कि जो लोग योगिनी एकादशी का व्रत करते हैं, उन्हें भगवान विष्णु और देवी लक्ष्मी की कृपा मिलती है, घर-परिवार में सुख-समृद्धि बनी रहती है।
उज्जैन के ज्योतिषाचार्य पं. मनीष शर्मा से जानिए बुधवार और एकादशी के शुभ योग में कौन-कौन से शुभ काम किए जा सकते हैं...
शंख में गंगाजल लेकर इससे विष्णु जी का अभिषेक करना चाहिए। भगवान को पीले फलों का भोग लगाएं। इस दिन सूर्यास्त के बाद तुलसी के सामने गाय के दूध से बने घी का दीपक जलाना चाहिए। गाय के दूध में केसर मिलाकर विष्णु जी और देवी लक्ष्मी का अभिषेक करना चाहिए। विष्णु जी को पीले और लक्ष्मी जी को लाल चमकीले वस्त्र अर्पित करें। भगवान को इत्र अर्पित करें। ऊँ नमो भगवते वासुदेवाय मंत्र का जप करें।
बुधवार और एकादशी के योग में सबसे पहले भगवान गणपति की विशेष पूजा जरूर करें। गणेश जी का अभिषेक करें। दूर्वा, हार-फूल, वस्त्र आदि शुभ चीजें चढ़ाएं। चंदन से तिलक करें। मोदक और लड्डू का भोग लगाएं। दीपक जलाकर श्री गमेशाय नम: मंत्र का जप करें। 
ये है योगिनी एकादशी से जुड़ी कथा
भगवान श्रीकृष्ण और युधिष्ठिर से जुड़ी कथा है। श्रीकृष्ण ने युधिष्ठिर को कुबेर नाम के राजा की कथा सुनाई। राजा कुबेर शिव भक्त था। राजा का एक सेवक हेममाली हर रोज पूजा के लिए फूल लेकर आता था, लेकिन एक दिन वह फूल लेकर नहीं पहुंचा। राजा कुबेर इस बात से बहुत गुस्सा हो गया, उसने तुरंत ही अपने सेवक भेजे और हेममाली को लेकर आने का आदेश दिया।
सेवक हेममाली को ले आए तो कुबेर ने उसे हमेशा दुख भोगने का शाप दे दिया। शाप की वजह से हेममाली दुख भोग रहा था। एक दिन उसे मार्कंडेय ऋषि मिले। हेममाली ने ऋषि को अपनी परेशानियां बता दीं। तब मार्कंडेय ऋषि ने कहा कि उसे योगिनी एकादशी का व्रत करना चाहिए। हेममाली ने एकादशी व्रत किया और उसके सभी दुख दूर हो गए।